Document ID: 31997D0306

KOMISSION PÄÄTÖS,
tehty 18 päivänä huhtikuuta 1997,
neuvoston direktiivissä 75/268/ETY tarkoitettujen epäsuotuisten alueiden rajojen muuttamisesta Espanjassa (Ainoastaan espanjankielinen teksti on todistusvoimainen) (97/306/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vuoristoalueiden ja eräiden epäsuotuisien alueiden maataloudesta 28 päivänä huhtikuuta 1975 annetun neuvoston direktiivin 75/268/ETY (1), sellaisena kuin se on viimeksi muutettuna asetuksella (ETY) N:o 797/85 (2), ja erityisesti sen 2 artiklan 3 kohdan,
sekä katsoo, että
direktiivissä 75/268/ETY tarkoitettujen epäsuotuisten maatalousalueiden luettelosta annetussa neuvoston direktiivissä 86/466/ETY (3), sellaisena kuin se on viimeksi muutettuna direktiivillä 91/465/ETY (4), määritellään ne Espanjan alueet, jotka on sisällytetty direktiivin 75/268/ETY 3 artiklan 3, 4, ja 5 kohdassa tarkoitettuja epäsuotuisia alueita koskevaan yhteisön luetteloon,
Espanjan hallitus on pyytänyt direktiivin 75/268/ETY 2 artiklan 1 kohdan mukaisesti direktiivin 86/466/ETY ja komission päätöksen 89/566/ETY (5) liitteissä olevien epäsuotuisten alueiden rajojen muuttamista näitä alueita koskevien hallinnollisten muutosten huomioon ottamiseksi,
uusien kuntien sisällyttämisessä direktiivin 75/268/ETY 3 artiklan 3 ja 5 kohdassa tarkoitettujen alueiden luetteloon sekä tiettyjen mainitun direktiivin 3 artiklan 4 ja 5 kohdassa tarkoitettujen alueiden luetteloon jo sisältyvien kuntien siirtämisessä 3 artiklan 3 kohdassa tarkoitettujen alueiden luetteloon noudatetaan direktiivin 86/466/ETY mukaisia alueiden määrittelyyn käytettäviä tunnuslukuja ja arvoja,
Espanjan hallituksen direktiivin 75/268/ETY 2 artiklan 3 kohdan mukaisesti pyytämistä muutoksista ei aiheudu epäsuotuisten alueiden käytetyn maatalousmaan pinta-alan kasvua, eivätkä ne siten vaikuta mainitussa artiklassa vahvistettuun rajaan, ja
tässä päätöksessä määrätyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Täydennetään neuvoston direktiivin 86/466/ETY liitteenä olevaa Espanjan epäsuotuisten alueiden luetteloa, jota on muutettu komission päätöksen 89/566/ETY liitteellä sekä 27 päivänä heinäkuuta 1991 annetulla neuvoston direktiivillä 91/465/ETY, tämän päätöksen liitteenä olevalla luettelolla.
2 artikla
Tämä päätös on osoitettu Espanjan kuningaskunnalle.
Tehty Brysselissä 18 päivänä huhtikuuta 1997.

Labels: 18
6